อยากกินก๋วยเตี๋ยวในห้าง ราคาถูก แต่บรรยกาศดีๆ ถ้ามาที่เซ็นทรัลบางนา ขอแนะนำร้านเตี๋ยวไข่ค่ะ ร้านอยู่บริเวณโซนศูนย์อาหารของท็อปส์ ชั้นใต้ดินค่ะ ร้านเป็นแบบเปิดโล่ง จัดมุมที่นั่งเรียงๆกัน แต่ก็ดูดีน่านั่งค่ะ ออกแนวญี่ปุ่นๆหน่อย ก๋วยเตี๋ยวร้านนี้มีให้เลือกหลากหลาย ดูจากรูปแล้ว เน้นไปทางไข่ยางมะตูมดูน่ากินมากๆ แต่เราเลือกกินเมนูเตี๋ยวต้มยำกุ้งน้ำข้น เพราะว่าเห็นกุ้งตัวใหญ่ อยากรู้ว่าของจริงจะใหญ่มั๊ย ก๋วยเตี๋ยวราคา 65 บาทค่ะ แต่ถ้าเพิ่มอีก 10 เลือกน้ำดื่มได้ 1 อย่างจากน้ำแดงมะนาวโซดา หรือน้ำเก๊กฮวยตะไคร้ สรุปก๋วยเตี๋ยว+น้ำ ราคาแค่ 75 บาท มาถึงกุ้งตัวใหญ่ดีค่ะ เข้มข้น อร่อยคุ้มจริงๆ พนักงานบริการใช้ได้ยังไงต้องมาอีกแน่ๆค่ะ